Etxarri (Zuberoa)

EtxarriEuskaltzaindiak bere izendegian Etxarri Zuberoa izena sinonimotzat jotzen du, herri homonimoekin desberdintzearren; bestela forma hau ez da erabilia. ([etʃaʀi] edo [etʃaʁi]) Zuberoako udalerria da. Pettarra eskualdean kokaturik, historikoki eskualde honek zituen hiru degerietatik Arüekoan zegoen.

Politikan (kantonamendua), linguistikanEtxarriko hiztun baten grabaketa UCLA unibertsitateko artxibategian. (azpieuskalkia) zein harreman sozialetan Amikuzerekin lotura estua duten herri zuberotar horietakoa da; Donapaleura 9 km eskas daude.

 Geografia 
 Orografia 
Iparraldeko Zuberoa eta Nafarroa Behereko inguruko lurren moduan, Etxarri muino txiki ugarik osatutako eremua da. Punturik baxuena 83 mkoa da, Domintxaineko mugan eta ekialdean (Barta izeneko lekuan, Arüe eta Bearnorekin kontaktuan) ere 90etik jaisten da.

Udalerriaren erdialdean daude, beraz, muino gehienak; altuenak, Tuketak, 225 m ditu eta iparraldean dago; Hegixuritik (145 m) hegoalderantz jota 161, 151 (herrigunea), 157 eta antzeko altuerak dituzten beste muinotxo batzuk daude barreiatuta.

 Hidrografia 
Udalerriko ia ur guztiak Ühaitzera doaz, ibaiadar batzuen bitartez:
 Barlako erreka udalerriko ekialdetik igarotzen da, tarte batean Arüerekiko muga markatuz; Etxarriko erdialdea Eiherabideko errekak zeharkatzen du, Barlako errekan justu Etxarri eta Bearnoren arteko mugan hil arte.
 Lauiraseren ibaiadar nagusia den Tiankoenea errekak mendebaldeko muga (Ithorrotze eta Domintxainerekikoa) marrazten du tarte luzeago batean; muga horietan hain zuzen erreka honek Zuberoako urtegirik inportanteenetakoa sortzen duIGNk ez baina iturriren batek lac de la Pounte izena ematen dio..

 Udalerri mugakideak 
Zuberoan:
 Domintxaine-Berroeta mendebaldean.
 Arüe-Ithorrotze-Olhaibi hegoalde eta ekialdean. Bi anexiokFrantziako Iraultzarekin Ithorrotze eta Olhaibik bat egin zuten eta 1973an Arüerekin fusionatu ziren. sortutako udalerri honek Etxarriren ekialdean (Arüe), hego-mendebaldean (Olhaibi) eta mendebaldean (Ithorrotze) dauden hiru herri batzen ditu. Gutxien jota bitxitzat jo daiteke herri horiek batuaraztea eta Etxarri batuketa-prozesutik at geratzea.

Okzitaniako Bearnorekin mugakidea da iparraldean honako udalerriekin:
 Azpilda.
 Sent Gladia-Arriba-Munenh, Arribako sektorean.

 Errepideak 
 D 11 departamendu mailako errepidea da udalerria gurutzatzen duen nagusia; mendebalde-ekialde norabidean Donapaleutik Maulera doa.
 D 316 aurreko errepidetik herrigunean bertan abiatuta iparralderantz doa; Bearnoko Azpildatik pasa eta D 23rekin lotzen du.

 Historia 
Gaztelu-harri, Gaztelari edo Tuketa muinoanJatorrizko izen gaskoia lo Tuquet ("muino txikia" okzitanieraz) da; hortik frantsesezko le Tuquet ofiziala., herrigunetik ipar-mendebaldera ia Bearnoko mugan, "gaztelu zahar" motako aztarnategi protohistoriko bat dagoLe toponyme iri et sa relation avec d’anciens lieux fortifiés artikulua, Jakes Casaubon, Munibe, 54.zkia., 2002, DonostiaEnceintes protohistoriques du Pays Basque Français, Francis Gaudeul, Isturitz, 7. zkia., 1997; ikus 16.or..

Done Jakue bidearen adarretako bat, Via Podiensis alegia, Arüetik Elgart jauregiaren ingurura heldu eta gero hegoalderantz abiatzen da, Olhaibirako bidean. Gaur egun GR 65 ibilbide luzea bihurtua da.

1790etik desagertu zen arte Domintxaineko kantonamenduan egon zen. 1797ko apirilaren 13an herriko elizan Baionako elizbarrutiko gotzain berria aukeratu zen. 1798ko martxoaren 20an, bestalde, "herriaren burujabetzaren festa" ospatu zela jakina daEtxarriko historia Euskomedian..

XIX. mendean parrokia bakarra osatzen zuen Arüerekin.

 Demografia 

 Alkateak 
 Alkatea  Agintaldia  Alderdi politikoa  Martin Bohotegi  1983-1989  Eskuineko independentea Jean-Pierre Xaro  1989-1995   Jean-Pierre Xaro  1995-2001   Jean-Pierre Xaro  2001-2008   Jean-Pierre Xaro  2008-2014   Bernard Casabonne  2014-2020  

 Herri Elkargoak 
 Amikuzeko Herri Elkargoan dago.

 Kultura 
 Hezkuntza 
 1833an herrian eskola zegoela jaso zuen inkesta batekEtxarriko hezkuntza Euskomedian.. Eskola Herriko Etxearen eraikin berean zegoenArgazkia Euskomedian.; gaur egun Arberatze-Zilhekoa, Arboti-Zohota (biak Nafarroa Beherean) eta Arüe-Ithorrotze-Olhaibirekin batera "elkarketa pedagogikoa" osatzen du. 2007an lerro elebiduna zabaltzeko eskaerari ezezkoa eman zion Hezkuntza administrazioak.
 AFMR Etcharry (Association pour la Formation en Milieu Rural, "Nekazaritza-eremurako Heziketarako Elkartea") izeneko ikastegia dago, Arüerekiko mugan errepidearen ertzean bertan; Elgart jauregian kokatuta dago. Nekazaritza-eskola eta oro har helduen ikaskuntza garatzen du eta sona handikoa da.

 Jaiak 
 Herriko festak ekainaren 29an ospatzen dira, Done Petrirekin.
 Pastoral bakarra antolatu du herri honek ezagutzen diren dokumentuen arabera; aspaldikoa da, Pettarreko herri askorekin zoritxarrez gertatzen den bezala: 1820an antzeztu zuten SamsonPastoralak Sü Azia elkartearen webgunean..


 Hizkuntza 
Etxarrin Amikuzeko euskara mintzatzen da, zuberotarra.

 Ondasun nabarmenak 
 Done Petri elizaFrantziako Kultura Ministeritza - Merimeé datu basea 1875. urtekoa da.
 Portugal etxea XVI. mendekoa daHerriko informazio orokorra..
 Elgart gaztelua XIX. mendean eginikoa da; Loira ibarrekoen irudira eraikitakoa; egun hezkuntzarako erabilia.
 Tartasko jauregia Arnaud Oihenarten familiarena izan zenOihenart Literaturaren Zubitegian. eta familia honen izena herriko etxe batenetik datorGogoan izan, bestalde, Joan Tartas idazlea Arüen erretore ibili zela..
 Herriko Etxeak areto eta frontoi estaliak eraiki ditu.

 Ekonomia 
Historian zehar orokorrean lehen sektorea izan da nagusi herrian; azken urteetan lantegi txikiren bat ere garatu daEraikuntza arloko enpresa baten webgunea.. Familia bakar batek herriko lanbide tradizional bati eusten dio, larruaren lanketari.

 Etxarriar ezagunak 
 Michel Bizkaiart enpresaburua eta marketing-irakaslea.
 Chantal Aphateberri (1971-) margolaria.

 Kartografia 
 IGNko 1:25.000 eskalako 1445 0 (Saint-Palais) mapa.

 Erreferentziak 

 Ikus, gainera 
 Pettarra
 Gaztelu zahar

 Kanpo estekak 

  AFMR Etcharry ikastegiaren webgunea.
  Herriari buruzko informazioa Mémoires.amikuze blogean.
  Etxarri Euskomedian.

Kategoria:Etxarri (Zuberoa)